*Жоба*

**ҚАЗАҚСТАН РЕСПУБЛИКАСЫНЫҢ ЗАҢЫ**

**Қазақстан Республикасының кейбір заңнамалық актілеріне**

**отбасы институтын нығайту мәселелері бойынша**

**өзгерістер мен толықтырулар енгізу туралы**

**1-бап.** Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2011 жылғы 26 желтоқсандағы «Неке (ерлі-зайыптылық) және отбасы туралы» Қазақстан Республикасының Кодексіне:

 мынадай мазмұндағы 2-1 тараумен толықтырылсын:

«2-1 тарау. Қазақстан Республикасындағы мемлекеттік отбасылық саясат

8-1 бап. Мемлекеттік отбасылық саясат

Қазақстан Республикасының мемлекеттік отбасылық саясаты:

- отбасы институтын нығайтуға;

- неке және отбасын, ананы, әкені және баланы қорғауға;

- отбасының қоғамдағы рөлін, өмір сүру сапасын арттыруға, отбасыны мемлекеттік қолдауға;

- рухани-адамгершілік отбасылық құндылықтарды сақтауға;

- тұрмыстық зорлық-зомбылық профилактикасына бағытталған әлеуметтік-экономикалық, ұйымдастырушылық және құқықтық шаралар жүйесі болып табылады.

8-2 бап. Мемлекеттік отбасылық саясат саласындағы Қазақстан Республикасы Үкіметінің құзыреті

Қазақстан Республикасының Үкіметі:

1) мемлекеттік отбасылық саясаттың негізгі бағыттарын әзірлейді және олардың жүзеге асырылуын ұйымдастырады;

2) мемлекеттік отбасылық саясатты іске асыруға бағытталған шараларды қабылдайды;

3) Қазақстан Республикасындағы мемлекеттік отбасылық саясатты іске асыру туралы жыл сайынғы Ұлттық баяндаманы Қазақстан Республикасының Президентіне ұсынады;

4) Қазақстан Республикасы Президентінің Әкімшілігімен келісім бойынша Қазақстан Республикасындағы мемлекеттік отбасылық саясатты іске асыру туралы Ұлттық баяндаманы әзірлеу қағидаларын бекітеді;

5) өзіне Қазақстан Республикасының Конституциясында, заңдарында және Қазақстан Республикасы Президентінің актілерінде жүктелген өзге де функцияларды орындайды.

8-3 бап. Мемлекеттік отбасылық саясат саласындағы уәкілетті органның құзыреті

Мемлекеттік отбасылық саясат саласындағы уәкілетті орган:

1) мемлекеттік отбасылық саясатты қалыптастырады және іске асырады;

2) мемлекеттік отбасылық саясат саласындағы басшылықты және салааралық үйлестіруді жүзеге асырады;

3) жергілікті атқарушы органдардың мемлекеттік отбасылық саясат саласындағы қызметін үйлестіруді және оған әдістемелік басшылық жасауды жүзеге асырады;

4) мемлекеттік отбасылық саясат саласындағы нормативтік құқықтық актілерді әзірлейді және бекітеді;

5) мемлекеттік отбасылық саясатты іске асыру мәселелері бойынша мемлекеттік органдармен және ұйымдармен өзара іс-қимылды жүзеге асырады;

6) Қазақстан Республикасы Президентінің жанындағы Әйелдер істері және отбасылық-демографиялық саясат жөніндегі ұлттық комиссиямен және мемлекеттік отбасылық саясатты іске асыру мәселелері бойынша өзге де консультациялық-кеңесші органдармен өзара іс-қимылды қамтамасыз етеді;

7) Қазақстан Республикасындағы мемлекеттік отбасылық саясатты іске асыру туралы Ұлттық баяндаманы дайындау және Қазақстан Республикасының Үкіметіне енгізу жөніндегі жұмысты ұйымдастырады және үйлестіреді;

8) Қазақстан Республикасындағы мемлекеттік отбасылық саясатты іске асыру туралы ұлттық баяндаманы әзірлеу қағидаларын әзірлейді;

9) отбасыларды қолдау орталықтарының қызметін үйлестіруді және әдістемелік басшылықты жүзеге асырады;

10) Отбасын қолдау орталықтары туралы үлгілік ережені әзірлейді және бекітеді;

11) отбасылық саясат саласындағы үрдістерге мониторинг және талдау жүргізуді ұйымдастырады;

12) Қазақстан Республикасының заңнамасында көзделген отбасының әлеуметтік құқықтары мен әлеуметтік кепілдіктерін іске асыру жөніндегі ұсыныстар әзірлейді;

13) Қазақстан Республикасының мемлекеттік жоспарлау жүйесі туралы заңнамасына сәйкес мемлекеттік отбасылық саясатты, оның ішінде тұрмыстық зорлық-зомбылық профилактикасы саласындағы тиімді іске асыру мақсатында нысаналы индикаторларды, көрсеткіштерді, өзге де қажетті шараларды әзірлейді;

14) осы Кодексте, Қазақстан Республикасының заңнамалық актілерінде, Қазақстан Республикасы Президентінің және Үкіметінің актілерінде көзделген өзге де өкілеттіктерді жүзеге асырады.

8-4 бап. Жергілікті атқарушы органдардың құзыреті

Жергілікті атқарушы органдар:

1) мемлекеттік отбасылық саясаттың негізгі бағыттарын әзірлеуге және іске асыруға қатысады;

2) жергілікті деңгейде мемлекеттік отбасылық саясатты іске асыру мақсатында әлеуметтік көмек көрсетеді;

3) отбасы институтын нығайту, рухани-адамгершілік отбасылық құндылықтарды сақтау бойынша шаралар қабылдайды;

4) отбасыларды қолдау орталықтарын құрады және (немесе) олардың қызметін ұйымдастырады;

5) отбасыларды әлеуметтік қолдау көрсету, халықты жұмыспен қамту бойынша шаралар ұйымдастырады;

6) бұқаралық ақпарат құралдарында мемлекеттік отбасылық саясатты іске асыру бойынша ақпараттық-түсіндіру жұмыстарын жүргізуді қамтамасыз етеді;

7) Қазақстан Республикасының заңнамасында жергілікті атқарушы органдарға жүктелген өзге де өкілеттіктерді жүзеге асырады.

8-5 бап. Отбасын қолдау орталықтары

1. Отбасын қолдау орталықтарын ауданның, қаланың жергілікті атқарушы органдары, оның ішінде жастардың ресурстық орталықтары негізінде:

1) мемлекеттік отбасылық саясат саласындағы шараларды, оның ішінде неке мен отбасылық қатынастарды сақтау, отбасылық жанжалдарды шешу жөніндегі шараларды іске асыру;

2) Қазақстан Республикасының заңнамасына сәйкес тұрмыстық зорлық-зомбылық профилактикасы жөніндегі шараларды іске асыру;

3) отбасыларды әлеуметтік қолдау көрсетуге жәрдемдесу, халықтың жұмыспен қамтылуын қамтамасыз ету;

4) тұрмыстық зорлық-зомбылықтан зардап шеккендерге, оның ішінде балаларға уақытша тұру орнын ұсыну;

5) мемлекеттік отбасылық саясат бағыттары мен шаралары туралы ақпараттық-түсіндіру жұмыстары;

6) мемлекеттік отбасылық саясатты іске асыру мәселелері бойынша жергілікті атқарушы органдармен және ұйымдармен өзара іс-қимыл жасау;

7) мемлекеттік отбасылық саясат, тұрмыстық зорлық-зомбылықтың профилактикасы салаларында шараларды іске асыруға тарту мақсатында коммерциялық емес ұйымдармен, волонтерлік ұйымдармен, волонтерлермен, консультативтік-кеңесші органдармен өзара іс-қимыл жасау;

8) мемлекеттік отбасылық саясат саласындағы үрдістерді мониторингтеу және талдау;

9) Қазақстан Республикасының заңнамасында айқындалған мемлекеттік отбасылық саясаттың өзге де міндеттерін шешу үшін құрады және (немесе) ұйымдастырады.

2. Отбасын қолдау орталықтары өз қызметін мемлекеттік отбасылық саясат саласындағы уәкілетті орган бекіткен Үлгілік ережеге сәйкес мемлекеттік отбасылық саясат саласындағы жобалар мен бағдарламаларды іске асыру, отбасыларды консультациялық қолдап отыру, отбасылар проблемаларына көмек көрсету, заңдық, психологиялық, әлеуметтік, бейімдеу және өзге де көмек көрсету үшін бейресми алаңдар құру арқылы жүзеге асырады.

3. Отбасын қолдау орталықтарының қызметін жоспарлау және жүзеге асыру Мемлекеттік жоспарлау жүйесінің тиісті құжаттарының көрсеткіштерін, нысаналы индикаторларын негізге ала отырып негізделеді.

4. Отбасын қолдау орталықтарының құрылымы, штат саны, қызметкерлерге қойылатын біліктілік талаптары Үлгілік ережеге сәйкес айқындалады.

5. Бюджет қаражаты есебінен қаржыландырылатын отбасын қолдау орталықтарының қызметтері тегін ұсынылады.».

2. 2015 жылғы 23 қарашадағы Қазақстан Республикасының Еңбек кодексіне:

1) 97-бап мынадай мазмұндағы 3-1-тармақпен толықтырылсын:

«3-1. Жұмыс беруші жұмыскерге тұрмыстық зорлық-зомбылықтан жәбірленушілерге қызмет көрсететін ұйымдарда болған кезеңде жалақысы сақталмайтын, бірақ күнтізбелік отыз күннен аспайтын демалыс беруге міндетті.

Жалақы сақталмайтын демалыс жұмыскердің демалыс ұзақтығы көрсетілген жазбаша хабарламасының және арнаулы әлеуметтік қызметтер көрсету туралы шарттың көшірмесін ұсынуы негізінде беріледі.»;

2) 157-баптың 1-тармағы 9) тармақшадағы «тәртібі туралы ережелер енгізіледі.» деген сөздер «тәртібі туралы;» деген сөздермен ауыстырылып, мынадай мазмұндағы 10) тармақшамен толықтырылсын:

«10) үш жасқа дейінгі баласы (балалары) бар ата-аналарға (бала асырап алушыларға), сондай-ақ медициналық қорытындыға сәйкес отбасының науқас мүшесіне күтім жасайтын қызметкерлерге кепілдіктер мен жеңілдіктер туралы ережелер енгізіледі.».

3. «Тұрмыстық зорлық-зомбылық профилактикасы туралы» 2009 жылғы 4 желтоқсандағы Қазақстан Республикасының Заңына:

1) 6-бап мынадай мазмұндағы 3-1) тармақшамен толықтырылсын:

«3-1) тұрмыстық зорлық-зомбылық профилактикасы субъектілерінің өзара іс-қимыл қағидаларын бекітеді;»;

2) мынадай мазмұндағы 6-1 - баппен толықтырылсын:

«6-1 бап. Тұрмыстық зорлық-зомбылық профилактикасы саласындағы уәкілетті органның құзыреті

1. Тұрмыстық зорлық-зомбылық профилактикасы саласындағы уәкілетті орган:

1) тұрмыстық зорлық-зомбылық профилактикасы саласындағы мемлекеттік саясатты іске асыруды жүзеге асырады;

2) тұрмыстық зорлық-зомбылық профилактикасы мәселелері бойынша мемлекеттік органдардың қызметін салааралық үйлестіруді жүзеге асырады;

3) мүдделі мемлекеттік органдармен бірлесіп, тұрмыстық зорлық-зомбылық профилактикасы субъектілерінің өзара іс-қимыл қағидаларын әзірлейді;

4) мүдделі мемлекеттік органдармен бірлесіп, тұрмыстық зорлық-зомбылық профилактикасы шараларын жүргізу және көмек көрсету қағидаларын әзірлейді және бекітеді;

5) нормативтік құқықтық актілерді әзірлейді және бекітеді, сондай-ақ тұрмыстық зорлық-зомбылық профилактикасы жөніндегі өзге де нормативтік құқықтық актілерді әзірлеуге қатысады;

6) тұрмыстық зорлық-зомбылық профилактикасы субъектілерінің өзара іс-қимыл қағидаларына сәйкес отбасылық-тұрмыстық қатынастар саласында статистикалық мониторингті жүзеге асырады;

7) тұрмыстық зорлық-зомбылық профилактикасы мәселелері бойынша халықаралық және үкіметтік емес ұйымдармен ынтымақтастықты жүзеге асырады;

8) тұрмыстық зорлық-зомбылық профилактикасының басқа субъектілерімен бірлесіп, тұрмыстық зорлық-зомбылық профилактикасы саласындағы заңнаманы түсіндіру жөніндегі іс-шараларға қатысады;

9) Қазақстан Республикасының ақпаратқа қол жеткізу туралы заңнамасына сәйкес тұрмыстық зорлық-зомбылық профилактикасы мәселелері бойынша ақпаратқа қол жеткізуді қамтамасыз етеді;

10) тұрмыстық зорлық-зомбылық профилактикасы бойынша ақпараттық-түсіндіру іс-шараларын ұйымдастырады;

11) отбасы, отбасы тұрмысының қолайсыздығы факторлары және тұрмыстық зорлық-зомбылық профилактикасы мәселелері бойынша әлеуметтанушылық, ғылыми зерттеулер жүргізуді ұйымдастырады және үйлестіреді;

12) тұрмыстық зорлық-зомбылықтың жай-күйіне, себептері мен жағдайларына, тұрмыстық зорлық-зомбылық профилактикасы саласындағы заңнаманы қолдану практикасына талдауды ұйымдастырады және жүргізеді;

13) жергілікті атқарушы органдардың тұрмыстық зорлық-зомбылық профилактикасы жөніндегі қызметін үйлестіруді және оған әдістемелік басшылық жасауды жүзеге асырады;

14) Қазақстан Республикасының заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.

2. Тұрмыстық зорлық-зомбылық профилактикасы саласындағы нормативтік құқықтық актілер тұрмыстық зорлық-зомбылық профилактикасы саласындағы уәкілетті органмен міндетті түрде келісуге жатады.»;

3) 7-бапта:

1-тармақ мынадай мазмұндағы 4) – 6) тармақшалармен толықтырылсын:

 «4) жылына кемінде бір реттен сиретпей жергілікті атқарушы органдар басшыларының тұрмыстық зорлық-зомбылық профилактикасы бойынша қабылдайтын шаралар туралы есептерін тыңдайды;

5) жергілікті деңгейде тұрмыстық зорлық-зомбылық профилактикасы субъектілері қызметінің тиімділігіне бағалау жүргізеді;

6) Қазақстан Республикасының заңнамасына сәйкес азаматтардың құқықтары мен заңды мүдделерін қамтамасыз ету жөніндегі өзге де өкілеттіктерді жүзеге асырады.»;

2-тармақта:

мынадай мазмұндағы 1-1) тармақшамен толықтырылсын:

«1-1) жергілікті деңгейде тұрмыстық зорлық-зомбылық профилактикасы жөніндегі мемлекеттік саясатты іске асыруды қамтамасыз етеді;»;

3) тармақша мынадай редакцияда жазылсын:

«3) көмек көрсету жөніндегі ұйымдарды құрады және олардың жұмыс істеуін қамтамасыз етеді, сондай-ақ осындай ұйымдарды құруға жеке және заңды тұлғаларға жәрдемдеседі;»;

мынадай мазмұндағы 3-1) тармақшамен толықтырылсын:

«3-1) аудандар, қалалар деңгейінде Қазақстан Республикасының неке-отбасы заңнамасына сәйкес құрылатын және (немесе) ұйымдастырылатын отбасын қолдау орталықтары тұрмыстық зорлық-зомбылық профилактикасы бойынша шаралар өткізуді ұйымдастырады;»;

6) тармақша мынадай редакцияда жазылсын:

«6) тұрмыстық зорлық-зомбылық профилактикасы саласындағы арнаулы әлеуметтік қызметтерге қажеттілікке талдау жүргізуді қамтамасыз етеді;

7) – 10) тармақшалармен толықтырылсын:

7) Қазақстан Республикасының қолданыстағы заңнамасына сәйкес тұрмыстық зорлық-зомбылық профилактикасы шараларын жүргізуді және көмек көрсетуді ұйымдастырады;

8) тұрмыстық зорлық-зомбылық профилактикасы субъектілеріне ұйымдастырушылық-әдістемелік көмек көрсетеді;

9) отбасы-тұрмыстық қатынастар саласындағы статистикалық деректерді жинауды, мониторингілеуді жүзеге асырады, тұрмыстық зорлық-зомбылық жасауға ықпал ететін себептер мен жағдайларға талдау жүргізеді;

10) тұрмыстық зорлық зомбылық профилактикасы субъектілерінің қызметін жергілікті деңгейде үйлестіруді жүзеге асырады,

11) тұрмыстық зорлық-зомбылық профилактикасы субъектілерінің өзара іс-қимылды жүзеге асырады;

12) жеке және заңды тұлғалармен тұрмыстық зорлық-зомбылық профилактикасы мәселелері бойынша өзара іс-қимылды жүзеге асырады және ақпаратқа қол жеткізу туралы заңнаманың талаптарын сақтай отырып, тұрмыстық зорлық-зомбылық профилактикасы саласындағы ақпаратқа қол жеткізуді қамтамасыз етеді;

13) тұрмыстық зорлық-зомбылық саласындағы ақпараттық-түсіндіру қызметін жүзеге асырады;

14) тұрмыстық зорлық-зомбылықтың анықталған фактілері туралы құқық қорғау органдарына және басқа уәкілетті органдарға хабарлайды;

15) тұрмыстық зорлық-зомбылық профилактикасы саласында Қазақстан Республикасының заңнамасымен жергілікті атқарушы органдарға жүктелетін өзге де өкілеттіктерді жүзеге асырады.»;

мынадай мазмұндағы 3-6-тармақтармен толықтырылсын:

«3. Білім беру саласындағы жергілікті мемлекеттік басқару органдары:

1) моральды, адамгершілікті қалыптастыруға, отбасы институтын нығайтуға, тұрмыстық зорлық-зомбылықтың профилактикасына бағытталған тәрбиелік іс-шаралардың іске асырылуын қамтамасыз етеді;

2) тұрмыстық зорлық-зомбылықтан зардап шеккен білім алушылар мен тәрбиеленушілерге психологиялық көмек көрсетуді ұйымдастыруды қамтамасыз етеді;

3) тұрмыстық зорлық-зомбылық профилактикасы субъектілерімен өзара іс-қимылды жүзеге асырады;

4) тұрмыстық зорлық-зомбылық профилактикасы саласындағы Қазақстан Республикасының заңнамасымен жергілікті атқарушы органдарға жүктелетін өзге де өкілеттіктерді жүзеге асырады.

4. Білім беру ұйымдары:

1) құқық қорғау органдарына білім беру ұйымдарында отбасы-тұрмыстық қатынастар саласында жасалған кәмелетке толмағандарға қатысты құқыққа қарсы іс-әрекеттер туралы, сондай-ақ білім беру ұйымдарынан тыс жерде кәсіптік қызметіне байланысты өздеріне белгілі болған іс-әрекеттер туралы дереу хабарлайды;

2) Қазақстан Республикасының білім туралы заңнамасында белгіленген тәртіппен тұрмыстық зорлық-зомбылықтан зардап шеккен білім алушылар мен тәрбиеленушілерге психологиялық көмек көрсетеді.

5. Денсаулық сақтауды мемлекеттік басқарудың жергілікті органдары:

1) отбасылық-тұрмыстық қатынастар саласындағы адамдарға медициналық және психологиялық көмек көрсету кезінде денсаулық сақтау субъектілерінің қызметіне мониторинг ұйымдастырады және жүзеге асырады;

2) тұрмыстық зорлық-зомбылық профилактикасы жөніндегі субъектілермен өзара іс-қимылды жүзеге асырады;

3) тұрмыстық зорлық-зомбылық профилактикасы саласындағы Қазақстан Республикасының заңнамасымен жергілікті атқарушы органдарға жүктелетін өзге де өкілеттіктерді жүзеге асырады.

6. Халықты жұмыспен қамту және әлеуметтік қорғау саласындағы жергілікті мемлекеттік басқару органдары:

1) жәбірленушілерді арнаулы әлеуметтік қызметтердің түрлері, оларды алу тәсілдері, арнаулы әлеуметтік қызметтер көрсететін ұйымдардың бар-жоғы туралы хабардар етеді;

2) тұрмыстық зорлық-зомбылық профилактикасы жөніндегі субъектілермен өзара іс-қимылды жүзеге асырады;

3) тұрмыстық зорлық-зомбылық профилактикасы саласындағы Қазақстан Республикасының заңнамасымен жергілікті атқарушы органдарға жүктелетін өзге де өкілеттіктерді жүзеге асырады.»;

5) 10-бап мынадай мазмұндағы 1-1), 6-1), 7-1), 19) – 21) тармақшалармен толықтырылсын:

«1-1) тұрмыстық зорлық-зомбылық профилактикасы саласындағы мемлекеттік саясатты өзіне жүктелген өкілеттіліктер шеңберінде іске асырады»;

«6-1) Қазақстан Республикасының қылмыстық-процестік заңнамасында көзделген жағдайларды қоспағанда, тұрмыстық зорлық-зомбылық фактілері, тұрмыстық зорлық-зомбылық фактілері немесе оларды жасау қатері туралы өтініштер мен хабарламалар туралы жергілікті атқарушы органдарды тұрмыстық зорлық-зомбылық профилактикасы субъектілерінің өзара іс-қимылы қағидаларында айқындалған тәртіппен хабардар етеді;»;

«7-1) отбасы-тұрмыстық қатынастар саласындағы құқық бұзушылықтарды талдауды жүзеге асырады;»;

«19) тұрмыстық зорлық-зомбылық профилактикасы бойынша халықпен ақпараттық-құқықтық, түсіндіру жұмыстарын жүргізеді;

20) тұрмыстық зорлық-зомбылық профилактикасы субъектілерімен өзара іс-қимылды жүзеге асырады;

21) Қазақстан Республикасының заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген тұрмыстық зорлық-зомбылық профилактикасы саласындағы өзге де өкілеттіктерді жүзеге асырады.»;

6) 12-бап мынадай мазмұндағы 4) - 7) тармақшалармен толықтырылсын:

«4) жүктелген өкілеттіктер шеңберінде тұрмыстық зорлық-зомбылық профилактикасы саласындағы мемлекеттік саясатты іске асыруды жүзеге асырады;

5) жәбірленушілерге және тұрмыстық зорлық-зомбылық жасаған адамдарға медициналық көмек көрсету бойынша денсаулық сақтау ұйымдарының қызметін үйлестіреді;

6) тұрмыстық зорлық-зомбылық профилактикасы субъектілерімен өзара іс-қимылды жүзеге асырады;

7) Қазақстан Республикасының заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген тұрмыстық зорлық-зомбылық профилактикасы саласындағы өзге де өкілеттіктерді жүзеге асырады.»;

7) мынадай мазмұндағы 14-1 - баппен толықтырылсын:

«14-1 бап. Халықты әлеуметтік қорғау саласындағы уәкілетті органның құзыреті

Халықты әлеуметтік қорғау саласындағы уәкілетті орган:

1) жүктелген өкілеттіктер шеңберінде тұрмыстық зорлық-зомбылық профилактикасы саласындағы мемлекеттік саясатты іске асыруды жүзеге асырады;

2) тұрмыстық зорлық-зомбылықтан зардап шеккендерге арнаулы әлеуметтік қызметтер көрсету саласында мемлекеттік бақылауды жүзеге асырады;

3) тұрмыстық зорлық-зомбылық профилактикасы саласындағы арнаулы әлеуметтік қызметтер қажеттілігіне мониторинг және болжам жүргізеді;

4) тұрмыстық зорлық-зомбылық профилактикасы субъектілерімен өзара іс-қимылды жүзеге асырады;

5) жәбірленушілерге арнаулы әлеуметтік қызмет көрсету стандарттарын әзірлейді және бекітеді;

6) Қазақстан Республикасының заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген тұрмыстық зорлық-зомбылық профилактикасы саласындағы өзге де өкілеттіктерді жүзеге асырады.»;

8) 16-бап мынадай редакцияда жазылсын:

«16-бап. Тұрмыстық зорлық-зомбылық профилактикасы шараларын қолдану кезінде туындайтын қатынастарды реттеу

1. Тұрмыстық зорлық-зомбылық профилактикасы шараларын қолдану кезінде туындайтын қатынастарды реттеу осы тарауда белгіленген ерекшеліктер ескеріле отырып, Қазақстан Республикасының құқық бұзушылық профилактикасы туралы заңнамасына сәйкес жүзеге асырылады.

2. Тұрмыстық зорлық-зомбылық профилактикасы шараларының жүйесін жалпы және жеке профилактика шаралары құрайды.

3. Жалпы профилактика шаралары мыналар болып табылады:

1) тұрмыстық зорлық-зомбылық жасаудың жай-күйін, себептері мен жағдайларын, тұрмыстық зорлық-зомбылықтың профилактикасы саласындағы заңнаманы қолдану практикасын талдау;

2) тиісті уәкілетті органдардың Қазақстан Республикасының мемлекеттік жоспарлау жүйесі туралы заңнамасына сәйкес тұрмыстық зорлық-зомбылық профилактикасы жөніндегі нысаналы индикаторларды, көрсеткіштерді, өзге де шараларды айқындау;

3) тұрмыстық зорлық-зомбылық профилактикасы саласындағы статистикалық мониторинг;

4) тұрмыстық зорлық-зомбылықтың профилактикасы, қоғамда, оның ішінде бұқаралық ақпарат құралдарында зорлық-зомбылық модельдеріне мінез-құлықтың төзбеушілік қатынастарын қалыптастыру мәселелерін қоса алғанда, мемлекеттік отбасылық саясатты іске асыру жөніндегі ақпараттық-түсіндіру жұмысын жүргізу;

 5) тұрмыстық зорлық-зомбылық профилактикасы саласындағы арнаулы әлеуметтік қызметтерге қажеттіліктерді талдау;

6) тұрмыстық зорлық-зомбылық профилактикасы шараларын жүргізу қағидаларына сәйкес тұрмыстық зорлық-зомбылықтан зардап шеккендерді есепке алу;

7) моральды, адамгершілікті қалыптастыруға, отбасы институтын нығайтуға, тұрмыстық зорлық-зомбылықтың профилактикасына бағытталған тәрбиелік іс-шараларды іске асыру;

8) отбасы-тұрмыстық қатынастар саласындағы құқық бұзушылықтарды талдау;

9) адамның және азаматтың құқықтары мен мүдделерін қорғауға, сондай-ақ әлеуметтік, құқықтық, медициналық, білім беру және өзге де сипаттағы басқа да мәселелер бойынша консультациялар;

10) Қазақстан Республикасының заңнамасына сәйкес тұрмыстық зорлық-зомбылық профилактикасы саласында жәбірленушілерге арнаулы әлеуметтік қызметтер көрсету.

4. Тұрмыстық зорлық-зомбылықтың жалпы профилактикасы шараларын тұрмыстық зорлық-зомбылықтың алдын алу мақсатында тұрмыстық зорлық-зомбылық профилактикасы субъектілері осы Заңда көзделген құзыреттер шеңберінде тұрақты негізде қабылдайды.»;

9) 17-бапта:

1-тармақ мынадай редакцияда жазылсын:

«1. Тұрмыстық зорлық-зомбылықтың жеке профилактикасы шаралары адамның, оның ішінде тұрмыстық зорлық-зомбылық жасаған адамның құқықтық санасына және мінез-құлқына жүйелі түрде мақсатты ықпал ету үшін, оның тарапынан құқық бұзушылықтар жасалуының алдын алу және жәбірленушінің қауіпсіздігін қамтамасыз ету мақсатында қолданылады.»;

2-тармақ 10) тармақшадағы «шаралар болып табылады.» деген сөздер «шаралар;» деген сөзбен ауыстырылып, мынадай мазмұндағы 11), 12) тармақшалармен толықтырылсын:

«11) сот актісі негізінде жүзеге асырылатын шаралар;

 12) Қазақстан Республикасының заңнамасында көзделген өзге де шаралар болып табылады.»;

3-тармақ мынадай редакцияда жазылсын:

«3. Тұрмыстық зорлық-зомбылықтың жеке профилактикасы шаралары отбасы-тұрмыстық қатынастарға қатысушыларға және өзіне қатысты қолданылатын адамның жеке ерекшеліктері, ол жасаған құқық бұзушылықтардың қоғамға қауіптілігінің сипаты мен дәрежесі ескеріле отырып айқындалады.»;

мынадай мазмұндағы 3-1-тармақпен толықтырылсын:

«3-1. Тұрмыстық зорлық-зомбылық қатерін немесе фактілерін анықтау кезінде уәкілетті мемлекеттік органдар мен көмек көрсету жөніндегі ұйымдар өз құзыреті шегінде Қазақстан Республикасының заңнамасына сәйкес жеке профилактика шараларын қабылдайды.»;

10) 18-баптың 1-тармағы 3) тармақшадағы «материалдар негіз болып табылады.» деген сөздер «материалдар;» деген сөзбен ауыстырылып, мынадай мазмұндағы 4) тармақшамен толықтырылсын:

«4) бұқаралық ақпарат құралдарындағы, оның ішінде интернет-ресурстардағы хабарламалар негіз болып табылады.»;

11) 20-бапта:

1-тармақтың бірінші абзацында «жәбірленушінің пікірін ескере отырып» деген сөздер алынып тасталсын;

3-тармақ мынадай редакцияда жазылсын:

«3. Қорғау нұсқамасында мыналарға:

1) тұрмыстық зорлық-зомбылық жасауға;

2) кәмелетке толмаған және (немесе) әрекетке қабілетсіз мүшелерін қоса алғанда, жәбірленуішінің еркіне қарамастан оны іздестіруге, оның ізіне түсуге, баруға, онымен ауызша, телефон арқылы сөйлесуге және өзге де тәсілдермен байланыс жасауға;

3) атыс қаруын және басқа да қару түрлерін сатып алуға, сақтауға, алып жүруге және пайдалануға;

4) алкогольді ішімдіктерді, есірткі құралдарын, психотроптық заттарды қолдануға толық көлемде немесе бөлек тыйым салынады.»;

мынадай мазмұндағы 9-тармақпен толықтырылсын:

«9. Сот құқық бұзушының мінез-құлқына ерекше талаптар белгілеген кезде қорғау нұсқамасының қолданылуы сот қаулысы заңды күшіне енген кезден бастап тоқтатылады.»;

12) 22-бапта:

3-тармақта:

бірінші абзац мынадай редакцияда жазылсын:

«3. Мінез-құлқына ерекше талаптар белгіленген адамға толық көлемде немесе бөлек:»;

мынадай мазмұндағы 1-1) тармақшамен толықтырылсын:

«1-1) тұрмыстық зорлық-зомбылық жасауға;»;

мынадай мазмұндағы 7-тармқпен толықтырылсын:

«7. Заңды күшіне енген сот актісінің көшірмесін сот осы заңда белгіленген құзыреттерге сәйкес шаралар қабылдау үшін үш жұмыс күні ішінде жергілікті атқарушы органдарға жібереді.»;

13) мынадай мазмұндағы 25-1 баппен толықтырылсын:

«25-1-бап. Отбасы-тұрмыстық қатынастар саласындағы статистикалық мониторинг

1. Отбасы-тұрмыстық қатынастар саласындағы статистикалық мониторинг отбасы-тұрмыстық қатынастар саласындағы ақпаратты, статистикалық деректерді жинауды, өңдеуді және талдауды білдіреді.

2. Статистикалық мониторинг прокуратура органдары, тұрмыстық зорлық-зомбылық профилактикасы саласындағы мемлекеттік саясатты іске асыратын уәкілетті орталық мемлекеттік органдар, тұрмыстық зорлық-зомбылық профилактикасы шараларын жүзеге асыратын жергілікті атқарушы органдар ұсынатын деректер негізінде Қазақстан Республикасының Үкіметі бекітетін тұрмыстық зорлық-зомбылық профилактикасы субъектілерінің өзара іс-қимыл қағидаларында айқындалатын тәртіппен жүзеге асырылады.

3. Тұрмыстық зорлық-зомбылық профилактикасы саласындағы мемлекеттік саясатты іске асыратын уәкілетті орталық мемлекеттік органдар тұрмыстық зорлық-зомбылық профилактикасы жөніндегі өз құзыреті шеңберінде статистикалық мониторинг әзірлейді және ұйымдастырады, сондай-ақ мемлекеттік отбасы саясаты саласындағы уәкілетті органға ведомтсолық статистикалық ақпараттың уақтылы жіберілуін қамтамасыз етеді.

4. Тұрмыстық зорлық-зомбылық профилактикасы жөніндегі шараларды жүзеге асыратын жергілікті атқарушы органдар, тұрмыстық зорлық-зомбылық профилактикасын жүзеге асыратын ұйымдар ведомстволық статистикалық ақпаратты тұрмыстық зорлық-зомбылық профилактикасы саласындағы мемлекеттік саясатты іске асыратын тиісті орталық мемлекеттік органдарға ұсынады.».

4. «Мемлекеттік жастар саясаты туралы» 2015 жылғы 9 ақпандағы Қазақстан Республикасының Заңына:

23-баптың 1-тармағы мынадай редакцияда жазылсын:

«1. Жастар ресурстық орталықтары жастар мен жастар ұйымдарын қолдау және дамыту үшін қызметтер көрсету мақсатында, сондай-ақ Қазақстан Республикасының заңнамасына сәйкес мемлекеттік отбасылық саясат және тұрмыстық зорлық-зомбылықтың профилактикасы салаларындағы шараларды іске асыру үшін құрылады.»;

5. «Адвокаттық қызмет және заң көмегі туралы» 2018 жылғы 5 шілдедегі Қазақстан Республикасының Заңына:

1) 19-баптың 2-тармағы 6) тармақшадағы «мүгедектерге көрсетілуі мүмкін.» деген сөздер «мүгедектерге;» деген сөзбен ауыстырылып, мынадай мазмұндағы 6-1) тармақшамен толықтырылсын:

«6-1) тұрмыстық зорлық-зомбылық профилактикасы туралы заңнамаға сәйкес жәбірленуші деп танылған адамдарға, сондай-ақ олардың отбасы мүшелеріне көрсетілуі мүмкін.».

**2-бап.** Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| **Қазақстан Республикасының**  **Президенті** |  |